Ministru kabineta noteikumu „Grozījumi Ministru kabineta 2015.gada 17.marta noteikumos Nr.129 “Darbības programmas “Izaugsme un nodarbinātība” 7.1.2. specifiskā atbalsta mērķa “Izveidot darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru” 7.1.2.1. pasākuma “EURES tīkla darbības nodrošināšana” īstenošanas noteikumi”” projekta sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) noteikumu projekts „Grozījumi Ministru kabineta 2015.gada 17.marta noteikumos Nr.129 “Darbības programmas “Izaugsme un nodarbinātība” 7.1.2. specifiskā atbalsta mērķa “Izveidot darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru” 7.1.2.1. pasākuma “EURES tīkla darbības nodrošināšana” īstenošanas noteikumi”” (turpmāk – MK noteikumu projekts) ir izstrādāts, lai precizētu atbalstāmo darbību izmaksu sadalījumu atbilstoši Finanšu ministrijas (turpmāk – FM) ieteikumiem, tai skaitā precizētu/papildinātu atsevišķus pasākumu īstenošanas nosacījumus (finansējuma saņēmēja pienākumus) atbilstoši Eiropas Savienības Kohēzijas politikas fondu 2014.–2020. gada plānošanas perioda darbības programmai "Izaugsme un nodarbinātība" (turpmāk – darbības programma) un tās papildinājumam.MK noteikumu projekts ir izstrādāts saskaņā ar FM “Vadlīnijām attiecināmo un neattiecināmo izmaksu noteikšanai 2014.–2020.gada plānošanas periodā” un “Metodiku par netiešo izmaksu vienotās likmes piemērošanu projekta izmaksu atzīšanā 2014.–2020.gada plānošanas periodā”.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd MK 2015.gada 17.marta noteikumos Nr.129 “Darbības programmas “Izaugsme un nodarbinātība” 7.1.2. specifiskā atbalsta mērķa “Izveidot darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru” 7.1.2.1. pasākuma “EURES tīkla darbības nodrošināšana” īstenošanas noteikumi” (turpmāk – MK noteikumi Nr.129) ir uzskaitītas konkrētas netiešo attiecināmo izmaksu (izmaksas, kas nav tieši saistītas ar projekta rezultātu sasniegšanu, bet atbalsta un nodrošina apstākļus projekta rezultātu sasniegšanu – finansējuma saņēmēja administratīvās izmaksas) pozīcijas/apakšpozīcijas, kas atbilstoši FM ieteikumiem ir pretrunā ar FM izstrādātajām “Vadlīnijām attiecināmo un neattiecināmo izmaksu noteikšanai 2014.–2020.gada plānošanas periodā”. Ņemot vērā minēto MK noteikumos Nr.129 ir nepieciešams veikt grozījumus, t.i., nenorādīt netiešo attiecināmo izmaksu pozīcijas/apakšpozīcijas, kā rezultātā tiks mazināts administratīvais slogs (finansējuma saņēmējam un ES fondu projekta uzraugošajām iestādēm), kā arī vienkāršota ES fondu uzskaite un ES fondu finansējuma aprite.Papildus MK noteikumu projekts paredz veikt precizējumus atbilstoši citu MK noteikumu aktuālajām redakcijām par Labklājības ministrijas (turpmāk – LM) pārziņā esošo specifisko atbalsta mērķu īstenošanu, t.sk. precizēt/papildināt atsevišķus pasākuma īstenošanas nosacījumus (finansējuma saņēmēja pienākumus), t.i.,:- atbilstoši darbības programmai un tās papildinājumam noteikt, ka projekta ietvaros finansējuma saņēmējs uzkrāj informāciju par informatīvo pasākumu veidiem (piemēram, reklāma TV, radio, klātienes pasākums), kā arī pasākuma dalībniekiem, ilgumu, laika periodu un norises vietu;- ņemot vērā 7.1.2.1. pasākuma “EURES tīkla darbības nodrošināšana” (turpmāk – projekts) darbības specifiku, tai skaitā projektam plānoto kopējo attiecināmo finansējumu (504 300 *euro*) un projekta aktivitāšu nodrošināšanā iesaistītā personāla skaitu (projekta vadībā iesaistīti 2 darbinieki un īstenošanā 6 darbinieki) noteikt, ka projekta vadība un tā īstenošanas nodrošināšana var ietvert projekta vadības personāla iesaisti noteiktu atbalstāmo darbību īstenošanā (MK noteikumu projekta 15.punkts);- papildināt MK noteikumus Nr.129 ar jaunu apakšpunktu nosakot, ka MK noteikumu Nr.129 14.1. un 14.2. apakšpunktā minētās atbalstāmās darbības finansējuma saņēmējs var īstenot Eiropas Savienības un Eiropas Ekonomikas zonas valstīs, ņemot vērā, ka Eiropas Nodarbinātības dienestu tīkls (EURES) ir sadarbības tīkls, kas izveidots, lai atvieglotu strādājošo brīvu kustību un darbaspēka mobilitāti Eiropas Savienības un Eiropas Ekonomikas zonas valstīs un projekta ietvaros ir paredzēta pasākumu (piemēram, sanāksmju, informatīvo semināru, konferenču u.c.) organizēšana un norise ārpus Latvijas teritorijas;- papildināt MK noteikums Nr.129 ar jaunu punktu nosakot, ka pasākuma ietvaros veiktās darbības veicinās darbības programmas “Izaugsme un nodarbinātība” 7.1.2. specifiskā atbalsta mērķa “Izveidot darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru” rezultāta rādītāja “Izveidota Darba tirgus apsteidzošo pārkārtojumu sistēma” (turpmāk – rezultātā rādītājs) izpildi. Rezultātā radītāja sasniegšanu/izpildi veicinās MK noteikumu Nr.129 14.2.apakšpunktā minētās atbalstāmās darbības, jo:* reemigrācijas kontekstā – ar EURES palīdzību, kā arī izmantojot darba tirgus prognožu analīzes un karjeras plānošanas vizualizācijas rīku (Darba tirgus apsteidzošo pārkārtojumu sistēmas ietvaros), ārvalstīs dzīvojošajiem Latvijas valstspiederīgajiem ir iespēja saņemt aktuālu informāciju par darba tirgus prognozēm un darba iespējām Latvijā, tādējādi nodrošinot pilnīgākas informācijas pieejamību lēmuma pieņemšanai par atgriešanos Latvijā;
* EURES konsultāciju saturs tiks balstīts arī uz īstermiņa, vidēja un ilgtermiņa darba tirgus prognozēm, kas pieejamas Darba tirgus apsteidzošo pārkārtojumu sistēmā, piemēram, informācija par vakancēm, kas pieejamas pieprasītākajās profesijās.

Atbilstoši “Eiropas Savienības struktūrfondu un Kohēzijas fonda 2014.—2020.gada plānošanas perioda vadības likuma” 11.panta 3.punktam atbildīgā iestāde (LM) nodrošinās specifiskā atbalsta mērķa rezultātu sasniegšanu, tai skaitā iznākuma un rezultāta rādītāju sasniegšanas uzraudzību. |
| 3. | Projekta izstrādē iesaistītās institūcijas | Labklājības ministrija. |
| 4. | Cita informācija | MK noteikumu projekta 1., 2., 3., 4., 5., 6., 7., 8., 9., 10., 14., 16., 17., 18.punkts neietekmē finansējuma saņēmēju (NVA).Sekojošie MK noteikumu projekta punkti ietekmē finansējuma saņēmēju:1) 11.punkts – tiek precizēts MK noteikumu Nr.129 16.2.apakšpunkts (t.i., pārējās projekta īstenošanas izmaksas);2) 12.punkts – MK noteikumi Nr.129 tiek papildināti ar jaunu punktu (16.1 punkts), kas nosaka, kādas izmaksas tiek plānotas pakalpojumu (uzņēmuma līgumu) izmaksās;3) 13.punkts – tiek precizēts MK noteikumu Nr.129 17.punkts svītrojot netiešo izmaksu pozīcijas (atbilstoši FM ieteikumiem un “Vadlīnijām attiecināmo un neattiecināmo izmaksu noteikšanai 2014.–2020.gada plānošanas periodā”);4) 15.punkts – MK noteikumi Nr.129 tiek papildināti ar jaunu finansējuma saņēmēja nosacījumu, t.i., ka projekta vadība un tā īstenošanas nodrošināšana var ietvert projekta vadības personāla iesaisti noteiktu atbalstāmo darbību īstenošanā.Izvērtējot ierosināto grozījumu ietekmi uz finansējuma saņēmēju, t.sk. ņemto vērā iepriekš minēto – pēc MK noteikumu spēkā stāšanas tiks ierosināts veikt attiecīgus grozījumus projekta iesniegumā.MK noteikumu Nr.129. 14.3.apakšpunktā minēto atbalstāmo darbību (informācijas un publicitātes pasākumus par projekta īstenošanu) īsteno:- finansējuma saņēmēja projekta vadības personāls (atlīdzības izmaksu ietvaros), piemēram, lai nodrošinātu nepieciešamās informācijas ievietošanu tīmekļvietnē;- piesaistīts pakalpojumu sniedzējs (nepieciešamībās gadījumā), piemēram, lai nodrošinātu plakātu ar informāciju par projektu izstrādi. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķa grupa ir darba tirgus dalībnieki: darba devēji, darba ņēmēji, darba meklētāji, bezdarbnieki un Nodarbinātības valsts aģentūras darbinieki. |
| 2. | Tiesiskā regulējuma ietekme uz tautsaimniecību un administratīvo slogu | Kopumā sabiedrības grupām MK noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | MK noteikumu projekts šo jomu neskar. |
| 2. | Atbildīgā institūcija | Labklājības ministrija |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts šo jomu neskar. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu tīmekļa vietnē [www.lm.gov.lv](http://www.lm.gov.lv) un aicinot no 2015.gada 18.augusta līdz 2015.gada 31.augustam sabiedrības pārstāvjus: 1) rakstiski sniegt viedokli par MK projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv;2) klātienē sniegt viedokli par MK noteikumu projektu tā izstrādes stadijā. |
| 3. | Sabiedrības līdzdalības rezultāti | Sabiedrības līdzdalības rezultātā ir izstrādāts šis MK noteikumu projekts, kura atbalstāmās darbības ir maksimāli mērķētas uz sabiedrību un tās interesēm.Līdz 2015.gada 31.augustam par tīmekļa vietnē ievietoto MK noteikumu projektu sabiedrības viedoklis netika saņemts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Atbildīgās iestādes funkcijas pilda Labklājības ministrija, sadarbības iestādes funkcijas – Centrālā finanšu un līgumu aģentūra, Nodarbinātības valsts aģentūra – kā Eiropas Savienības fondu finansējuma saņēmējs. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

*MK noteikumu projekts anotācijas III un V sadaļu neskar.*

Ministru prezidente L.Straujuma

Labklājības ministra vietā

– ekonomikas ministre D.Reizniece–Ozola

03.12.2015. 09:24

1229

R.Kudļa, 67021630

Rudolfs.Kudla@lm.gov.lv